Ciri khas saking Paus Sperma inggih punika sirahipun ingkang ageng, langkung malih ingkang jantan, biasanipun saged dumugi sepertiga saking dawa badanipun. Nama spesiesipun piyambak macrocephaluss kapendhet saking basa Yunani kanggé "Sirah ageng". Benten kaliyan kulit lunyu ingkang dipungadhahi déning sapérangan ageng paus sanésipun, kulit bagéyan wingking paus sperma biasanipun "berkedut". Paus Sperma kagungan werni klawu, éwadéné sawetawis wekdal katingal coklat nalika wonten ing ngandhap cahyaning matahari ("Great White Whale" wonten ing novel Melville, éwadéné wonten, mbok menawi punika albino). Boten kagét menawi otak Paus Sperma minangka otak paling ageng saha paling abot tumraping sadaya kéwan (bobotipun rata-rata 7 kg ing paus jantan dewasa). Ananging, otak Paus Sperma boten ageng sanget menawi kabandhingaken kaliyan ukuran badanipun.